Silvio Berlusconi

Silvio Berlusconi (n. ye la 29ma di septembro 1936 en Milano, m. ye la 12ma di junio 2023) esis Italiana politikisto surnomizita «Sua Emittenza».

Berlusconi divenis yuristo ye 1961 che l'universitato di Milano. Ilu fondis ye 1993 dextra partiso Forza Italia. Il esas chefministro di Italia ye 1994, de 2001 til 2006 e de 2008.

En 1975, Berlusconi fondis Fininvest-kompanio, qua havas tri televiziono-kanali ed editerio Mondadori, la maxim granda en Italia. En 1986 il kompris pedbalono-societo AC Milan. On dicas, ke il esas maxim richa Italiano. Altralatere il akuzesas pro korupto.

Berlusconi akuzesis (inter altri) en la sequanta litiji:
 Enkarcerigo por 2 yari e 4 monati pro ne-legala pekuniizo la partiso tra All Iberia kompanio ye 1991 til 1995. La verdikto esis abrogita pro ke la krimino esis ya tro anciena.
 Enkarcerigo por 2 yari e 9 monati pro korupto dil imposto-inspektisti ye 1989 til 1993. En plu supra tribunalo parto del akuzi esis abrogita e parto esis konsiderita kom tro anciena.
 Akuzo pro korupto per miliardo dolari ye 1989 til 1996. L’ akuzo esis abrogita ye februaro 2003, pro ke on konsideris ol kom tro anciena.
 Verdikto a 1 yaro e 4 monati pro falsigo di la bilanco dum kompro di la cinemo-kompanio Medusa. La verdikto abrogesis en 2000.
 Akuzo pro falsigo di la bilanco, kande AC Milan kompris pedbalonisti Gianluigi Lentini. En novembro 2002, Berlusconi judikesis kom senkulpa.
 Akuzo pro korupto dum privatigo di SME-kompanio. On abandonis akuzo, kande la parlamento grantis a Berlusconi akuzo-protekto. La protekto esis abrogita ye 16ma di aprilo 2004.

Kategorio:Chefministri di Italia